**Ministru kabineta noteikumu projekta ,,Grozījumi** **Ministru kabineta 2011.gada 2.augusta noteikumos Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties šādiem tiesību aktiem:1) *Euro* ieviešanas kārtības likuma 30.panta pirmo daļu;2) Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā”” 7.1.apakšpunktu;3) Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Regula Nr.800/2008) 44.panta 3.punktu. |
| 2. | Pašreizējā situācija un problēmas | Ministru kabineta 2011.gada 2.augusta noteikumos Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk - MK noteikumi Nr.613) pieejamais kopējais aizdevumu apmērs, kā arī viena aizdevuma maksimālais apmērs noteikts latu valūtā. Ņemot vērā pāreju uz *euro* valūtu līdz ar 2014.gada 1.janvāri, nepieciešami grozījumi MK noteikumos Nr.613, norādot aizdevumu apmēru *euro* valūtā atbilstoši *Euro* ieviešanas kārtības likuma 32.panta otrās daļas 2.punktam. Tāpat arī jāsvītro atsauce par subsīdijas ekvivalenta uzskaiti latos. Līdzšinēji MK noteikumos Nr.613 kopējais pieejamais aizdevumu apmērs ir noteikts 13 117 324 lati (MK noteikumu Nr.613 5.punkts), savukārt viena aizdevuma maksimālais apmērs noteikts 700 000 lati (MK noteikumu Nr.613 17.punkts). Konvertējot augstāk minētās summas ir piemēroti *Euro* ieviešanas kārtības likuma 32.pantā noteiktie principi, vienlaikus saglabājot MK noteikumos Nr.613 esošo principu finansējuma apmēru norādīt veselos skaitļos. Tādejādi noteikumu projekts paredz kopējā pieejamā aizdevumu apmēra noteikšanu 18 664 271 *euro* (MK noteikumu Nr.613 5.punkts)un viena aizdevuma maksimālā apmēra norādīšanu 996 011 *euro* (MK noteikumu Nr.613 17.punkts).MK noteikumi Nr.613 nosaka atbalsta sniegšanas termiņu 2013.gada 31.decembri atbilstoši Regulas Nr.800/2008 45.pantam, kas nosaka, ka Regulu Nr.800/2008 piemēro līdz 2013.gada 31.decembrim. Lai nodrošinātu programmas nepārtrauktību un atbalsta pieejamību pēc 2013.gada 31.decembra, nepieciešams pagarināt atbalsta sniegšanas termiņu. Regulas Nr.800/2008 44.panta 3.punkts nosaka, ka, beidzoties Regulas Nr.800/2008 spēkā esamības termiņam, visas atbalsta shēmas (izņemot reģionālā atbalsta shēmas), kurām saskaņā Regulu Nr.800/2008 ir piešķirts atbrīvojums, izmanto šo atbrīvojumu sešus mēnešus ilgā pielāgošanās periodā. Atbrīvojums reģionālā atbalsta shēmām ir spēkā līdz apstiprināto reģionālā atbalsta karšu termiņa beigām. Ņemot vērā, ka 2013.gada 30.oktobrī Eiropas Komisija ir apstiprinājusi Latvijas Republikas reģionālā atbalsta kartes 2007.–2013.gadam pagarinājumu līdz 2014.gada 30.jūnijam, Ekonomikas ministrijai (turpmāk – EM) ir tiesiskais pamats pagarināt atbalsta sniegšanu MK noteikumu Nr.613 ietvaros līdz 2014.gada 30.jūnijam.Noteikumu projekts paredz arī ierobežot atbalsta, kas sniegts no Eiropas Savienības fondu līdzekļiem par vienām un tām pašām attiecināmajām izmaksām, savienošanu, ņemot vērā:1) Eiropas Komisijas pausto viedokli (Eiropas Komisijas 2012.gada 29.marta vēstule „Irregularly issued loan and guarantee return to European Regional Development Fund (ERDF) / Combination of grants with financial engineering instruments”) par Eiropas Savienības fondu līdzfinansēto aktivitāšu ieviešanu, norādot, ka nav atbalstāma atbalsta apvienošana, kas sniegta dažādu Eiropas Savienības fondu atbalsta programmu ietvaros par vienām un tām pašām attiecināmajām izmaksām;2) Eiropas Komisijas pausto viedokli (Eiropas Komisijas 2013.gada 24.jūnija vēstule „National system audit report submitted under Article 73 of Regulation (EC) No 1083/2006 in relation to Financial Engineering Instruments – Clarification on double financing”) par dubultā finansējuma deklarēšanu Eiropas Savienības fondu līdzfinansēto finanšu instrumentu ietvaros, norādot, ka nav atbalstāma atbalsta par vienām un tām pašām izmaksām deklarēšana Eiropas Komisijai.Ņemot vērā augstāk minēto, nepieciešams veikt grozījumus MK noteikumos Nr.613, nosakot, ka atbalstu, kas saņemts MK noteikumu Nr.613 ietvaros par vienām un tām pašam attiecināmajām izmaksām nedrīkst apvienot ar atbalstu citu programmu ietvaros, ja šāds atbalsts tiek finansēts no Eiropas Savienības fondu līdzekļiem. Minētie ierobežojumi attiecas uz visiem pieteikumiem, kas atbilstoši MK noteikumu 11.punktam tiks iesniegti sabiedrībā ar ierobežotu atbildību „Latvijas Garantiju aģentūra” (turpmāk – LGA) pēc šo grozījumu spēkā stāšanās dienas, un nemaina nosacījumus līdz šim izsniegtajam atbalstam.MK noteikumu Nr.613 ietvaros pieejamais finansējums ir 13 117 324 lati. Laikā līdz 2013.gada 30.oktobrim ir noslēgti 6 mezanīna līgumi par kopējo publisko finansējumu 1 577 873 lati, kas sastāda 12% no pieejamā kopējā publiskā finansējuma apjoma. Ņemot vērā apguves rādītājus un apguves pieauguma tempus (vidēji ceturksnī papildus noslēgts 1 mezanīna līgums), pastāv risks, ka finansējums 2007.-2013.gada plānošanas perioda ietvaros netiks apgūts pilnā apmērā. LGA ir izstrādājusi un īsteno mezanīna aizdevumu popularizēšanas plānu, kā ietvaros tiekas ar banku vadītājiem, organizē sadarbības partneru apmācības, uzrunā nozaru asociācijas, ir izveidojusi video prezentāciju par mezanīna aizdevumu, lai nodrošinātu pieejamā finansējuma apguvi pilnā apmērā.Lai sekmētu tautsaimniecībai būtisku nozaru attīstību un jaunu darba vietu rašanos, ir jāpaplašina aizdevumu saņēmēju loks. Tādejādi noteikumu projekts paredz precizēt neatbalstāmo nozaru un darbību sarakstu, ļaujot aizdevumu saņemt projektu īstenošanai vairumtirdzniecības un mazumtirdzniecības nozarē, kas ir viena no nozīmīgākajām nozarēm Latvijas tautsaimniecībā. Atbilstoši LR Centrālās Statistikas pārvaldes datiem vairumtirdzniecības un mazumtirdzniecības īpatsvars iekšzemes kopprodukta struktūrā salīdzinoši ar citām tautsaimniecības nozarēm ir vislielākais – 16,1 % 2012.gadā un 15,9 % 2011.gadā. Vairumtirdzniecības un mazumtirdzniecības svītrošana no neatbalstāmo nozaru saraksta sniegs iespēju šajā nozarē strādājošiem uzņēmumiem saņemt aizdevumu uzņēmuma darbības nodrošināšanai un attīstīšanai, tādejādi sekmējot nozares īpatsvara pieaugumu iekšzemes kopproduktā.Tautsaimniecības attīstībai ir būtiski sekmēt arī apstrādes rūpniecības attīstību, kuras īpatsvars iekšzemes kopprodukta struktūrā 2012.gadā – 14,5%. Lai veicinātu apstrādes rūpniecības īpatsvara pieaugumu iekšzemes kopprodukta struktūrā, kā arī jaunu darba vietu radīšanu, ir jānodrošina finansējuma pieejamība industriālo telpu izveidei. Ražošanas ēku augstās būvniecības izmaksas bieži vien ir galvenais iemesls, kas kavē apstrādes rūpniecībā strādājošo komersantu attīstību, tajā skaitā jaunu ražošanas ēku izveidi. Ņemot vērā, ka Latvijā ir liels skaits neizmantotu rūpniecisko ēku un teritoriju, kurās ir iespējams attīstīt ražošanu, noteikumu projekts paredz sniegt iespēju saņemt aizdevumu ražošanas zonu attīstībai.Tāpat arī ražošanas attīstībai ir būtiski nodrošināt iespējas saņemt atbalstu projektiem, kas paredz iekārtu nomu, tādejādi nodrošinot iespējas ražotājiem veikt periodisku vai sezonālu ražošanu, neveicot kapitāla ieguldījumus. Regulas Nr.800/2008 1.pants neliedz atbalsta sniegšanu vairumtirdzniecībai un mazumtirdzniecībai, operācijām nekustamo industriālo īpašumu attīstīšanai un iekārtu nomai. Tāpat arī Regulas Nr.800/2008 2.panta 10.punkts, kas sniedz „materiālo aktīvu” definīciju, un 2.panta 11.punkts, kas sniedz „nemateriālo aktīvu” definīciju, neierobežo reģionālā atbalsta sniegšanu augstāk minētajās nozarēs. Tādejādi EM ir tiesiskais pamats, lai paplašinātu atbalsta saņēmēju loku, ļaujot aizdevumu saņemt vairumtirdzniecības un mazumtirdzniecības nozarē, operācijām nekustamo industriālo īpašumu attīstīšanai, iekārtu nomai.Paplašinot saņēmēju loku tiks sekmēta finansējuma pieejamība situācijās, kad bankas finansējums un paša finansējums nav pietiekams, lai realizētu projektu uzņēmējdarbības uzsākšanai, paplašināšanai, produkcijas diversifikācijai vai ražošanas procesa maiņai. MK noteikumi Nr.613 nosaka, ka atbalsts nevar tikt sniegts elektroenerģijai un siltumapgādei, paredzot izņēmumu – atbalsts elektroenerģijai un siltumapgādei var tiks sniegts, ja projekts tiek līdzfinansēts no Kohēzijas fonda finansējuma. Ņemot vērā jau minēto atbalsta apvienošanas ierobežojumu, kā arī elektroenerģijai un siltumapgādei citu atbalsta instrumentu pieejamību, noteikumu projekts liedz iespēju saņemt aizdevumu MK noteikumu Nr.613 ietvaros elektroenerģijai un siltumapgādei arī tad, ja šīm darbībām jau ir saņemts Kohēzijas fonda finansējums.MK noteikumi Nr.613 nosaka, ka atbalsts aizdevumu veidā var tikt piešķirts ieguldījumiem materiālajos un nemateriālajos aktīvos. Lai padarītu atbalsta izsniegšanas nosacījumus nepārprotamus un skaidrus, noteikumu projekts paredz precizēt MK noteikumu Nr.613 2.punktu, nosakot, ka aizdevums netiek sniegts apgrozāmajiem līdzekļiem. 2.punkta redakcijas precizēšana nemainīs līdz šim spēkā esošos aizdevumu izsniegšanas nosacījumus. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi grozījumus MK noteikumos Nr.613:1. pielāgojot MK noteikumus Nr.613 pārejai uz *euro* valūtu – nosakot pieejamā finansējuma un viena aizdevuma apmēru *euro* valūtā, pamatojoties uz *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā”” 7.1.apakšpunktu;2. pagarinot aizdevumu izsniegšanas termiņu līdz 2014.gada 30.jūnijam, pamatojoties uz Regulas Nr.800/2008 44.panta 3.punktu;3. svītrojot no neatbalstāmo nozaru un darbību saraksta atsevišķas nozares un darbības;4. ierobežojot atbalsta, kas saņemts MK noteikumu Nr.613 ietvaros, savienošanu ar atbalstu citu atbalsta programmu ietvaros par vienām un tām pašam attiecināmajām izmaksām, ja šāds atbalsts sniegts no Eiropas Savienības fondu līdzekļiem. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | LGA |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Paplašinot atbalsta saņēmēju loku, tiek sekmēta finansējuma pieejamība vairumtirgotājiem un mazumtirgotājiem projekta īstenošanai atbilstoši MK noteikumu Nr.613 nosacījumiem.Tiek sniegtas iespējas saimnieciskās darbības veicējiem saņemt finansējumu arī projektiem, kas paredz iekārtu nomu, kas ir būtiski, lai nodrošinātu iespējas ražotājiem veikt sezonālu vai periodisku ražošanu, neveicot kapitāla ieguldījumus.Tāpat arī saimnieciskās darbības veicējiem tiek sniegtas iespējas saņemt finansējumu nekustamo industriālo īpašumu attīstīšanai. Modernizējot ražotnes vai būvējot jaunas, tiks nodrošinātas iespējas attīstīt ražošanu. |
| 3. | Tiesiskā regulējuma finansiālā ietekme | MK noteikumu Nr.613 pielāgošana pārejai uz *euro* valūtu nerada ietekmi uz pieejamā finansējuma apmēru. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms | Nav attiecināms | Nav attiecināms | Nav attiecināms | Nav attiecināms |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | Nav attiecināms | Nav attiecināms | Nav attiecināms | Nav attiecināms | Nav attiecināms |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| Nav attiecināms | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | Nav attiecināms | Nav attiecināms | Nav attiecināms | Nav attiecināms |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Grozījumu ietekmi saistībā ar pāreju uz *euro* iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Vienlaicīgi ar grozījumiem MK noteikumos Nr.613 tiek virzīti arī grozījumi Ministru kabineta 2011.gada 2.augusta noteikumos Nr.614 Noteikumi par darbības programmas „Uzņēmējdarbība un inovācijas” papildinājuma 2.2.1.4.2.apakšaktivitāti „Mezanīna aizdevumi investīcijām komersantu konkurētspējas uzlabošanai”. |
| 2. | Cita informācija | Nepieciešams veikt grozījumus līgumā par projekta īstenošanu ar LGA. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Regulas Nr.800/2008 44.panta 3.punktā ietverto nosacījumu ieviešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr.L 214). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas 800/2008 44.panta 3.punkts* | Noteikumu projekta 10.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbilstoši Regulas 800/2008 9.panta 1.punktam, pēc grozījumu spēkā stāšanās tiks sniegts kopsavilkums Eiropas Komisijai.  |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III un VI sadaļa – projekts šīs jomas neskar.

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks J.Spiridonovs

03.01.2014 09:36

2192

A.Nicmane

67013203,Agita.Nicmane@em.gov.lv